“ทอง” ปิดบวก 12.40 เหรียญ ฟื้นตัว! หลังร่วงหนักวันพฤหัสบดี
 “ทองคำ” ตลาดนิวยอร์กปิดบวก 12.40 เหรียญ ฟื้นตัวหลังปรับตัวผันผวน-ติดลบในรอบสัปดาห์นี้ เหตุกดดันเฟดเดินหน้าขึ้นดอกเบี้ยต่อไปเพื่อสกัดเงินเฟ้อ โดยสัญญาทองคำตลาด COMEX ส่งมอบเดือนก.พ. เพิ่มขึ้น 12.40 ดอลลาร์ หรือ 0.69% ปิดที่ 1,800.20 ดอลลาร์/ออนซ์
“ทองคำ” ตลาดนิวยอร์กปิดบวก 12.40 เหรียญ ฟื้นตัวหลังปรับตัวผันผวน-ติดลบในรอบสัปดาห์นี้ เหตุกดดันเฟดเดินหน้าขึ้นดอกเบี้ยต่อ เพื่อสกัดเงินเฟ้อ
17 ธ.ค. 2565

ผู้สื่อข่าวรายงานว่า สัญญาทองคำตลาดนิวยอร์กปิดบวกในวันศุกร์ (16 ธ.ค.) โดยฟื้นตัวขึ้นหลังจากที่ปรับตัวผันผวนและติดลบในรอบสัปดาห์นี้ ซึ่งถูกกดดันจากการคาดการณ์ที่ว่า ธนาคารกลางสหรัฐ (เฟด) จะยังคงเดินหน้าปรับขึ้นอัตราดอกเบี้ยต่อไปเพื่อสกัดเงินเฟ้อ
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 12.40 ดอลลาร์ หรือ 0.69% ปิดที่ 1,800.20 ดอลลาร์/ออนซ์ แต่ลดลง 0.6% ในรอบสัปดาห์นี้
สัญญาโลหะเงินส่งมอบเดือนมี.ค. เพิ่มขึ้น 2.30 เซนต์ หรือ 0.10% ปิดที่ 23.33 ดอลลาร์/ออนซ์
สัญญาพลาตินัมส่งมอบเดือนม.ค. ร่วงลง 13.20 ดอลลาร์ หรือ 1.30% ปิดที่ 1,000.00 ดอลลาร์/ออนซ์
สัญญาพัลลาเดียมส่งมอบเดือนมี.ค. ดิ่งลง 107.00 ดอลลาร์ หรือ 5.90% ปิดที่ 1706.60 ดอลลาร์/ออนซ์
สัญญาทองคำฟื้นตัวขึ้นจากการปรับฐานหลังราคาร่วงลงอย่างหนักในวันพฤหัสบดี และได้แรงหนุนจากการเปิดเผยข้อมูลเศรษฐกิจที่น่าผิดหวังด้วย
บรรดานักลงทุนเข้าซื้อสัญญาทองคำในฐานะสินทรัพย์ปลอดภัย หลังเอสแอนด์พี โกลบอลเปิดเผยในวันศุกร์ว่า ดัชนีผู้จัดการฝ่ายจัดซื้อ (PMI) รวมภาคการผลิตและภาคบริการเบื้องต้นของสหรัฐ ปรับตัวลงสู่ระดับ 44.6 ในเดือนธ.ค. ซึ่งเป็นระดับต่ำสุดในรอบ 4 เดือน จากระดับ 46.4 ในเดือนพ.ย. โดยดัชนี PMI ยังคงอยู่ต่ำกว่าระดับ 50 ซึ่งบ่งชี้ว่าภาคธุรกิจของสหรัฐอยู่ในภาวะหดตัว โดยหดตัวเป็นเดือนที่ 6 ติดต่อกัน
นอกจากนี้ สัญญาทองคำยังได้แรงหนุนจากการที่กองทุน SPDR Gold Trust ซึ่งเป็นกองทุน ETF ทองที่มีขนาดใหญ่ที่สุดในโลก ได้เพิ่มการถือครองทองคำอีก 0.3% สู่ระดับ 913.88 ตันเมื่อวันพฤหัสบดี (15 ธ.ค.)